Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: minden vállalkozás élhet. Ugyancsak nem minősül támogatásnak az önkormányzatokról szóló 1990. évi LXV. törvény 8. §-ában felsorolt közfeladatok ellátásáért az önkor-
Paragraph Index: 166

(3) A TÁH az Áht. 64. §-a (4) bekezdésének b) pontja alapján felmerült körülményről az önkormányzatot, valamint az ÁHH-t, az Áht. 64/A. §-ának (7) bekezdése alapján felmerült körülményről az önkormányzatot értesíti. Amennyiben az Áht. 64. §-a (4) bekezdésének b) pontja szerinti körülményről az önkormányzat szerez tudomást, akkor azt — a körülmény bekövetkezésének igazolásával együtt — az önkormányzat írásban bejelenti a TÁH-nak. A TÁH az önkormányzat bejelentését felülvizsgálva azt tizenöt napon belül visszaigazolja és értesíti az ÁHH-t. Az ÁHH ezt követően a szükségessé váló többletfinanszírozásról értesíti a Belügyminisztériumot. Az elmaradt normatív hozzájárulásoknak és támogatásoknak az időarányos részét, valamint — igényjogosultság esetén — a kamatot egy összegben, a fennmaradó támogatási részt pedig havi egyenlő részletekben utalja a Belügyminisztérium utalványozása és az ÁHH rendelkezése alapján a Kincstár — a TÁH értesítésének ÁHH-hoz történő megérkezését követő hónaptól kezdődően — a nettó finanszírozás keretében.

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes